Előterjesztés

Litér település ivóvíz szolgálati díjban történő változás

tárgyú napirendi ponthoz

Tisztelt Képviselő-testület!

Tisztelt Pénzügyi Bizottság!

Litér Község Önkormányzatának Képviselő-testülete a helyi önkormányzatokról szóló 1990. évi LXV. törvény 16 §.(1) kapott jogkörében eljárva, valamint az árak megállapításáról szóló 1990. évi LXXXVII. törvény 7.§-a (1) bekezdés és a 3. sz. mellékletében kapott felhatalmazása alapján 2011. december 15-én a 26/2011.(XII.19.) rendeletével megállapította a településen 2012. január 1-től alkalmazandó ivóvíz-és szennyvíz szolgáltatási díjakat.

A képviselő-testület a 23/2012. (III.1.) Lkt határozatával arról döntött, hogy Litér település ivóvíz szolgálati díjaiban a fejlesztési díj hányadot, 10,-Ft/m3 összegben átvállalja.

Litér Község Önkormányzata költségvetésénél az iparűzési adó előirányzata jelentős teljesítés elmaradást mutat, ami várhatóan tartós lesz, így a következő években ezt a bevételkiesést pótolni kell, ezért Önkormányzatunk a fejlesztési hányadot 2017. január 1-től nem kívánja tovább átvállalni, így a képviselő-testület a 23/2012.(III.1.) Lkt határozatát visszavonja.

Kérem az előterjesztés megvitatását.

***Határozati javaslat***

***Litér Község Önkormányzata Képviselő-testületének***

***……/2016. (XI. .) Lkt. határozata***

Litér Község Önkormányzata Képviselő-testülete úgy határozott, a az ivóvíz szolgálati díjban a fejlesztési hányadot 2017. január 1-től nem kívánja tovább átvállalni, a 23/2012.(III.1.) Lkt határozatát visszavonja.

A Képviselő-testület felhatalmazza a Polgármestert, a szükséges intézkedések megtételére.

Felelős: Szedlák Attila polgármester

Határidő: azonnal

Litér, 2016. november 15.

Szedlák Attila sk.

polgármester